മണി ഹീസ്റ്റ് അഞ്ചാം സീസണിന്റെ പുതിയ പോസ്റ്റര് റിലീസ് ചെയ്തു വെബ്സീരിസ് മണി ഹീസ്റ്റിന്റെ അഞ്ചാമത്തെയും അവസാനത്തെയും ഭാഗത്തിന്റെ പുതിയ പോസ്റ്റര് റിലീസ് ചെയ്തു. നെറ്റ്ഫ്ലിക്സില് സ്ട്രീം ചെയ്യുന്ന സ്പാനിഷ് സീരീസിന്റെ അഞ്ചാം സീസണ് രണ്ട് ഭാഗങ്ങളായിട്ടാണ് റിലീസ് ചെയ്യുന്നത്. ആദ്യത്തെ ഭാഗം സെപ്തംബര് മൂന്നിനും രണ്ടാം ഭാഗം ഡിസംബര് മൂന്നിനുമാണെത്തുക. രണ്ട് വോള്യങ്ങളിലും അഞ്ച് വീതം എപിസോഡുകളായിരിക്കും ഉണ്ടാവുക. സീരീസിലെ ഇതുവരെ റിലീസ് ചെയ്ത എല്ലാ സീസണുകളേക്കാളും വലിയ ബജറ്റില് ചിത്രീകരിച്ചിരിക്കുന്ന അഞ്ചാം സീസണ് ഉദ്വേഗജനകവും സംഘര്ഷഭരിതവുമായിരിക്കും എന്നാണ് അണിയറ പ്രവര്ത്തകരുടെ അവകാശവാദം. അലെക്സ് പിന സംവിധാനം ചെയ്ത ഈ സീരീസ് സ്പെയിനിലെ ആന്റിന 3 ചാനലില് ആണ് ആദ്യം റിലീസ് ചെയ്തത്. ആദ്യ രണ്ട് സീസണുകള് ചാനലിലാണ് പുറത്തിറങ്ങിയത്. മൂന്നാം സീസണ് മുതല് ഇങ്ങോട്ട് നെറ്റ്ഫ്ലിക്സ് ഒറിജനല്സായാണ് മണി ഹീസ്റ്റ് എത്തിയത്. പ്രധാന കഥാപാത്രമായ പ്രൊഫസറിനെ അവതരിപ്പിച്ചത് അല്വാരോ മോര്ട്ടെയാണ്The post മണി ഹീസ്റ്റ് അഞ്ചാം സീസണിന്റെ പുതിയ പോസ്റ്റര് റിലീസ് ചെയ്തു first appeared on MalayalamExpressOnline.